रीमा लागू (21 जून 1958  18 मई 2017) एक भारतीय फिल्म अभिनेत्री थी। इन्हें हिन्दी और मराठी सिनेमा में सहायक और माँ के कई किरदार निभाने के कारण जाना जाता है।
यह लगभग चार दशक से मराठी मंच पर कार्य कर रही थीं। इन्होंने मराठी धारावाहिक "तुजा मजा जामेना" में मुख्य किरदार निभाया था, इसके अलावा हिन्दी धारावाहिक "श्रीमान श्रीमती" और "तू तू मैं मैं" में भी महत्वपूर्ण किरदार निभा चुकी हैं। इन्हें कई हिन्दी फिल्मों में माँ के किरदार निभाने के कारण जाना जाता है, जिसमें मैंने प्यार किया, आशिकी, साजन, हम आपके हैं कौन, रंगीला, वास्तव, कुछ कुछ होता है, कल हो ना हो और हम साथ साथ हैं आदि है।

अभिनय
रीमा ने ज्यादातर हिंदी फिल्म उद्योग के कुछ बड़े नामों के साथ सहायक भूमिकाओं में काम किया है। टेलीविजन धारावाहिकों के साथ शुरू होकर, वह फिल्म क़यामत से क़यामत तक (1988) जहां उन्होंने जूही चावला की माँ की भूमिका निभाई तक पहुँची। वह अरुणा राजे की रिहाई (1988) में एक विवादास्पद भूमिका में देखी गई थी। वह तब फिल्म मैंने प्यार किया (1989) और साजन (1991) में सलमान खान की माँ के तौर पर अभिनय किया जो बॉक्स ऑफिस पर सुपरहिट थीं। इसके बाद उन्होंने अपराध थ्रिलर गुमराह (1993) में श्रीदेवी की माँ, जय किशन (1994) के रूप में अक्षय कुमार की माँ और रंगीला (1995) में उर्मिला मातोंडकर की माँ के रूप में अभिनय किया। गुमराह (1993) बॉक्स ऑफिस पर साल की सातवीं सबसे बड़ी ग्रॉसर थी, जय किशन (1994) एक वाणिज्यिक सफलता थी, इस प्रकार घोषित 'सेमिहिट थी और रंगीला (1995) बॉक्स ऑफिस पर इस वर्ष की सबसे अधिक कमाई की थी।

उन्होंने बॉलीवुड उद्योग में सबसे बड़ी हिट फिल्मों में काम किया है जिसमें हम आप के हैं कौन (1994), ये दिल्लगी (1994), दिलवाले (1994), रंगीला (1995), कुछ कुछ होता है (1998) और कल हो ना हो (2003) आदि फिल्में शामिल हैं।

ज्यादातर फिल्मों में इन्होंने एक अधेड़ उम्र की माँ की भूमिका निभाई। इसके अतिरिक्त आक्रोश (1980) में एक नर्तक और ये दिल्लगी (1994) में एक सख्त व्यवसायी थीं। 1990 में इन्होंने टीवी धारावाहिक तू तू मैं मैं में सुप्रिया पिल्गांवकर के साथ अभिनय किया और श्रीमान श्रीमती में भी अभिनय किया। मराठी रहस्यमयी फ़िल्म बिंदास्त में इनकी भूमिका की काफी सराहना की गई।

उन्होंने वास्तव: द रियलिटी (1999) में एक चुनौतीपूर्ण भूमिका निभाई, डॉन (संजय दत्त) की माँ का चित्रण किया जो अपने बेटे को मारती है। उनके सबसे उल्लेखनीय प्रदर्शनों में से पंकज कपूर और रघुवीर यादव के साथ एक प्रसिद्ध फिल्म रुई का बोझ (1997) में देखा जा सकता है। लागू ने मराठी शो मनाचा मुज्रा पर दिखाई दीं, जो मराठी व्यक्तित्व का सम्मान करता है। यह अमेरिकी रेडियो और टीवी शो दिस इज योर लाइफ के प्रारूप में समान है। वह मुख्यतः मैंने प्यारे किया, साजन, हम साथ-साथ हैं, जुड़वा, पत्थर के फूल, शादी करके फंस गया यार, निश्चय और कहीं प्यार ना हो जाये हैं जैसी फ़िल्मों में बॉलीवुड अभिनेता सलमान खान की माँ का रोल निभाने के लिए भी जानी जाती हैं।

 निजी जीवन 
रीमा जी का जन्म 1958 में हुआ था। उनका नाम पहले गुरिंदर भदभदे था। इनकी माँ मन्दाकिनी भदभदे एक अभिनेत्री थीं, जो लेकुर उदण्ड जाहली नामक नाटक के कारण मराठी मंच में जानी जाती थी। रीमा जी के अभिनय की कला का पता पुणे में पता चला जब वे हुजूरपगा उच्च माध्यमिक विद्यालय में विद्यार्थी थीं। उच्च माध्यमिक विद्यालय की पढ़ाई पूरी करने के बाद से ही उनकी पेशेवर के रूप में अभिनय की शुरुआत हुई। इनकी अभिनय में पहली नौकरी मराठी मंच पर लगी थी। इसके बाद 1979 में इन्होंने मराठी फिल्म "सिंहासन" से अपने अभिनय के सफर में कदम रखा। इसके एक वर्ष बाद, 1980 में इन्हें "कलयुग" नामक हिन्दी फिल्म में काम मिल गया और इसी से इनकी हिन्दी फिल्मों में भी शुरुआत हुई।

मृत्यु
पेट दर्द की शिकायत करने के बाद,रीमा लागू को 18 मई 2017 को मुंबई में कोकिलाबेन धीरूभाई अंबानी अस्पताल में भर्ती कराया गया था। दिल का दौरा पड़ने से 3:15 बजे (आईएसटी)  उनका निधन हो गया। इनकी मृत्यु के समय में इन्हें पूरी तरह से ठीक बताया गया और स्वास्थ्य संबंधी मुद्दे भी नहीं थे। वह 59 वर्ष की थीं।

फिल्में
 वर्ष  शीर्षक  किरदार  टिप्पणी 1979  सिंहासन   मराठी फिल्म  1980  आक्रोश  नौटंकी  1980  कलयुग  किरण  1985  नासूर  मंजुला मोहिते  1988  हमारा खानदान   डॉ॰ जुली  1988  क़यामत से क़यामत तक  कमला सिंह   1988  रिहाई   1989  मैंने प्यार किया  कौशल्या चौधरी  नामांकित, सर्वश्रेष्ठ सहायक अभिनेत्री हेतु फिल्मफेयर पुरस्कार 1990  पुलिस पब्लिक   1990  आशिकी   श्रीमती विक्रम रॉय  नामांकित, सर्वश्रेष्ठ सहायक अभिनेत्री हेतु फिल्मफेयर पुरस्कार 1990  प्रतिबंध   1991  बलिदान   शारदा ज्ञानोबा  मराठी फिल्म  1991  प्यार भरा दिल  सुधा सुंदरलाल  1991  पत्थर के फूल   मीरा वर्मा  1991  फ़र्स्ट लव लेटर   1991  हेन्ना  1991  साजन   कमला वर्मा   1992  प्रेम दीवाने  सुमित्रा सिंह   1992  जीवालगा   1992  जीना मरना तेरे संग   1992  शोला और शबनम  शारदा थापा   1992  वंश   रुक्मणी धर्माधिकारी  1992  कैद में है बुलबुल  गुड्डू चौधरी  1992  दो हंसो का जोड़ा   1992  निश्चय  यशोदा गुजराल  1992  शुभ मंगल सावधान   मराठी फिल्म  1992  सपने साजन के  दीपक की माँ   1993  श्रीमान आशिक  सुमन मेहरा  1993  संग्राम   1993  महाकाल   1993  आज के औरत  शान्ता पाटील   1993  गुमराह   शारदा चढ़ा  1993  दिल है बेताब   1993  प्यार का तराना   1994  दिलवाले    1994  पथरीला रास्ता    1994  छोटी बहू   सीता  1994  हम आपके हैं कौन   श्रीमती सिद्धार्थ चौधरी  नामांकित, सर्वश्रेष्ठ सहायक अभिनेत्री हेतु फिल्मफेयर पुरस्कार 1995  जय विक्रांता    1995  रंगीला    1996  अपने दम पर  सक्सेना  1996  विजेता  श्रीमती लक्ष्मी प्रसाद  1996  पापा कहते हैं    1996  प्रेम ग्रंथ  पार्वती  1996   माहिर  आशा  1996  दिल तेरा दीवाना  कुमार की पत्नी    1997  उफ ये मोहब्बत   1997  रुई का बोझ    1997  जुड़वा   प्रेम मल्होत्रा की माँ  1997  येस बॉस  राहुल जोशी की माँ  1997  बेताबी   समीर की माँ   1997  दीवाना मस्ताना   बुन्नु की माँ   1998  तिरछी टोपीवाले   1998  प्यार तो होना ही था  शेखर की भाभी   1998  मेरे दो अनमोल रतन  सुमन  1998  दीवाना हूँ पागल नहीं   1998  आंटी न॰ 1  विजयालक्ष्मी  1998  कुछ कुछ होता है   अंजलि की माँ  1998  झूठ बोले कौआ काटे  सावित्री अभयंकर 1999  हम साथ साथ हैं  ममता  1999  बिंधास्त'  आसावरी पटवर्धन  1999  आरजू   पार्वती  1999  वास्तव : द रियालिटि  शान्ता  नामांकित, सर्वश्रेष्ठ सहायक अभिनेत्री हेतु फिल्मफेयर पुरस्कार 1999  दिल्लगी    2000  क्या कहना   2000  निदान  सुहासिनी नादकरनी  2000  दीवाने   2000  जिस देश में गंगा रहता हैं  लक्ष्मी  2000  कहीं प्यार न हो जाये  श्रीमती शर्मा  2001  हम दीवाने प्यार के  श्रीमती चट्टर्जी  2001  सेंसर    2001  इंडियन  श्रीमती सूर्यप्रताप सिंह  2001  तेरा मेरा साथ रहें  जानकी गुप्ता   2002  हथियार  शान्ता  2002  रेशमगढ़   सर्वश्रेष्ठ अभिनेत्री हेतु महाराष्ट्र राज्य फिल्म पुरस्कार 2003  कवत्य महाकाल   2003  प्राण जाये पर शान न जाये  2003  मैं प्रेम की दीवानी हूँ   2003  चुपके से  लक्ष्मी टिमघूरे  2003  कल हो ना हो  श्रीमती माथुर  2004  हत्या  श्रीमती आर॰ लाल  2005  कोई मेरे दिल में है  श्रीमती विक्रम मल्होत्रा  2005  हम तुम और मोम   2005  शादी करके फस गया यार   2005  सैंडविच   2005  डिवोर्स: नोट बिट्वीन हसबेंड एंड वाइफ  न्यायाधिस  2006  आई शपथ  देवकी देसाई   2007  सावली   मराठी फिल्म  2007  देहा  पीलू   2008  हमने जीना सीख लिया   2008  सुपरस्टार कुसुम सक्सेना   2008  महबूबा  क्वीन मदर  2008  किडनैप  सोनिया की दादी   2009  मे शिवजीराजे भोसले बोलतोय  जीजाबाई  मराठी फिल्म  2009  अग्निदिव्या   मराठी फिल्म  2009  आमरस  इन्दुमति  मराठी फिल्म  2009  घो माला असला हवा  दग्दुबाई  मराठी फिल्म  2010  मिठाई वर्सेस मिठाई  मिताली की माँ   2011  जन्म   वंधाना सरपोतदार  2011  मुंबई कटिंग   2011  ट्रेपेड इन ट्रडिसन: रिवाज  रंजीत सिंह की पत्नी  2011  धूसर   2012  ओम अल्लाह   2012  498ए: द वेडिग गिफ्ट  सुधा पटेल  2013  अनुमति  अंबु  मराठी फिल्म  2014  उंगली  अभय कश्यप की माँ   2015  मैं हूँ रजनीकान्त   स्वयं  2015  आई लव एनवाई  टिकु वर्मा की गोद ली माँ  विशेष उपस्थिती  2015  कतयार कालजात घुसली  कतयार  मराठी फिल्म  2016  जौनद्या ना बालसाहेब  आइसहेब  मराठी फिल्म  2017  देवा   मराठी फिल्म 

धारावाहिक
 वर्ष  शीर्षक  किरदार  टिप्पणी 1985  खानदान   1988  महानगर   1993  किरदार   1994  आसमान से आगे    1994  श्रीमान श्रीमती  कोकिला कुलकर्णी   19942000  तू तू मैं मैं  देवकी वर्मा  सर्वश्रेष्ठ अभिनेत्री हेतु भारतीय टेली पुरस्कार 1997  दो और दो पाँच   राधा   1999  वक्त की रफ्तार   20022003  धड़कन  प्रजकता मराठे  2006  कड़वी, खट्टी, मीठी  यशोदा वर्मा   2009  दो हंसों का जोड़ा   2012  लाखों में एक   2013  तुजा मजा जामेना  रीमा लिमाए   20162017  नामकरण  दयावन्ती मेहता 

 सन्दर्भ 

 बाहरी कड़ियाँ 

 
  '    
    

श्रेणी:भारतीय अभिनेत्री
श्रेणी:हिन्दी अभिनेत्री
श्रेणी:1958 में जन्मे लोग
श्रेणी:२०१७ में निधन
श्रेणी:मराठी अभिनेत्री
श्रेणी:मुंबई के लोग